26. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 612 της 15/19 Ιουν. 1981 (ΦΕΚ Α΄ 155) Περί ιδρύσεως Τμήματος Μεταπτυχιακών Σπουδών εις την Ανωτάτην Σχολήν Καλών Τεχνών. Έχοντες υπ’ όψει: 1.Τας διατάξεις: α)Του άρθρ. 31 (παρ. 3 και 4) του Ν.Δ. 3974/ 1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων». β)Του άρθρ. 3 του Ν.Δ. 114/1974 «περί τροποποιήσεως και συμπληρώσεως του Ν.Δ. 87/1973 «περί ιδρύσεως Πανεπιστημίων εις Θράκην και εις Κρήτην» και επεκτάσεως διατάξεών τινων αυτού εις άπαντα τα Α.Ε.Ι.». γ)Του άρθρου μόνου του Π.Δ. 704/1979 «περί περιορισμού συναρμοδιοτήτων κατά την έκδοσιν διοικητικών πράξεων επί αντικειμένων αρμοδιότητος Υπουργείων Προεδρίας Κυβερνήσεως, Εθνικής Παιδείας και Θρησκευμάτων και Οικονομικών (ΦΕΚ 210/Α΄). 2.Την γνώμην του Συλλόγου των Καθηγητών (συνεδρία:15.4.1981) της Ανωτάτης Σχολής Καλών Τεχνών, και 3.Την υπ’ αριθ. 664/1981 γνωμοδότησιν του Συμβουλίου της Επικρατείας, προτάσει των Υπουργών Οικονομικών και Εθνικής Παιδείας και Θρησκευμάτων, αποφασίζομεν: Άρθρ.1.-1.Ιδρύεται εις την Ανωτάτην Σχολήν Καλών Τεχνών Τμήμα Μεταπτυχιακών Σπουδών, έχον ως έδραν την πόλιν της Χίου και αποσκοπούν εις την δημιουργίαν επιστημόνων ειδικευμένων εις προβλήματα καλλιτεχνικής δημιουργίας και ιστορίας και θεωρίας της Τέχνης. 2.Η φοίτησις εις το Τμήμα τούτο είναι διετής. Άρθρ.2.-1.Η Ανωτάτη Σχολή Καλών Τεχνών ορίζει «Επιτροπήν Μεταπτυχιακών Σπουδών» εκ 3 τουλάχιστον καθηγητών αυτής, η οποία επιλαμβάνεται του καθορισμού των διδασκομένων μαθημάτων και γενικώς θεμάτων σχετικών προς την λειτουργίαν του Τμήματος Μεταπτυχιακών Σπουδών, συμφώνως προς τα οριζόμενα εις τα επόμενα άρθρα του παρόντος Π.Δ/τος. Της ανωτέρω Επιτροπής προεδρεύει ο αρχαιότερος των καθηγητών- μελών. Η θητεία της Επιτροπής Μεταπτυχιακών Σπουδών ορίζεται τριετής, δυναμένη να ανανεούται. 2.Εις τον Πρόεδρον και τα μέλη της Επιτροπής Μεταπτυχιακών Σπουδών δεν χορηγείται ειδική αποζημίωσις. Άρθρ.3.-1.Ο αριθμός των κατ’ έτος εγγεγραφομένων εις το Τμήμα Μεταπτυχιακών Σπουδών ορίζεται δι’ αποφάσεως του Υπουργού Εθνικής Παιδείας και Θρησκευμάτων, εκδιδομένης μετά γνώμην του Συλλόγου των Καθηγητών της Σχολής. 2.Οι επιθυμούντες να εγγραφούν εις το Τμήμα Μεταπτυχιακών Σπουδών υποβάλλουν σχετικήν αίτησιν συνοδευομένην υπό αναλυτικού πιστοποιητικού σπουδών εις την Γραμματείαν της Ανωτάτης Σχολής Καλών Τεχνών από 16ης μέχρι 30ής Αυγούστου εκάστου έτους. 3.Εις το Τμήμα Μεταπτυχιακών Σπουδών εγγράφονται οι κεκτημένοι πτυχίον της Ανωτάτης Σχολής Καλών Τεχνών ή ισοτίμου Σχολής. 4.Δια την εγγραφήν εις το Τμήμα τούτο απαιτείται γνώσις μιας τουλάχιστον ξένης γλώσσης, η διαπιστουμένη υπό της Επιτροπής Μεταπτυχιακών Σπουδών. 5.Υπό τας προϋποθέσεις της παρ. 4 του παρόντος άρθρου είναι δυνατή η εγγραφή εις το Τμήμα Μεταπτυχιακών Σπουδών και πτυχιούχων ετέρων Ανωτάτων Σχολών της ημεδαπής ή ισοτίμων της αλλοδαπής εις ποσοστόν μη υπερβαίνον το 1/2 του ορισθησομένου δια το Τμήμα αριθμού εγγραφομένων, υπό τον όρον της επί πλέον παρακολουθήσεως και εξετάσεως μαθημάτων σχετικών με την ειδίκευσιν, καθοριζομένων υπό της Επιτροπής Μεταπτυχιακών Σπουδών. 6.Προς επιλογήν των κατά τας παρ. 3 και 5 του παρόντος άρθρου εγγραπτέων καταρτίζονται 2 πίνακες: εις (1) δια τους πτυχιούχους της Ανωτάτης Σχολής Καλών Τεχνών και εις (1) δια τους πτυχιούχους ετέρων Ανωτάτων Σχολών, η δε επιλογή γίνεται υπό της Σχολής, βάσει του βαθμού του πτυχίου, ενεργουμένης εν ισοβαθμία κληρώσεως. Άρθρ.4.-1.Οι μεταπτυχιακοί σπουδασταί υποχρεούνται εις την τακτικήν και ανελλιπή φοίτησιν, μη δυνάμενοι να υπερβούν ητιολογημένον όριον απουσιών 15% του συνολικού χρόνου φοιτήσεως, ανά μάθημα. Οι δι’ οιονδήποτε λόγον υπερβαίνοντες το όριον τούτο, υποχρεούνται εις την εκ νέον παρακολούθησιν των μαθημάτων του αντιστοίχου έτους, τυχόν δε αμελής προσέλευσις και πάλιν, συνεπάγεται την διαγραφήν των εκ του Τμήματος Μεταπτυχιακών Σπουδών. 2.Εις το τέλος εκάστου έτους οι σπουδασταί υπόκεινται εις εξετάσεις εις έκαστον των διδαχθέντων μαθημάτων. Ο βαθμός εκάστου έτους εξάγεται ως μέσος όρος των βαθμών όλων των μαθημάτων του έτους. 3.Σπουδαστής του Τμήματος Μεταπτυχιακών Σπουδών αποτυγχάνων κατά τας εξετάσεις εις έν μάθημα υποχρεούται εις την εκ νέου παρακολούθησιν του μαθήματος και εξέτασιν ενώπιον επιτροπής εκ τριών εξεταστών, οριζομένων υπό της Επιτροπής Μεταπτυχιακών Σπουδών, εις  (Αντί για τη σελ. 394,01(β) Σελ. 394,01(γ) Τεύχος 1373 Σελ. 93 Οργανικές διατάξεις Α.Σ.Κ.Τ. 31.Δ.α.25-26 την οποίαν δύναται να μετάσχουν και μέλη της Επιτροπής Μεταπτυχιακών Σπουδών. Αποτυγχάνων ο σπουδαστής ούτος και εις τας ενώπιον της επιτροπής εξετάσεις διαγράφεται εκ του Τμήματος Μεταπτυχιακών Σπουδών. 4.Υπό του Τμήματος Μεταπτυχιακών Σπουδών χορηγείται «Δίπλωμα Μεταπτυχιακών Σπουδών». 5.Ο βαθμός του ανωτέρω διπλώματος εξάγεται ως μέσος όρος προκύπτων εκ του αθροίσματος των βαθμών όλων των ετών και του βαθμού και της καλλιτεχνικής επί διπλώματι εργασίας. Άρθρ.5.-1.Υπό της Επιτροπής Μεταπτυχιακών Σπουδών συντάσσεται πρόγραμμα σπουδών περιλαμβάνον τα διδασκόμενα μαθήματα, τας εργαστηριακάς και φροντιστηριακάς ασκήσεις και τας ώρας διδασκαλίας εβδομαδιαίως, το οποίον υποβάλλεται προς έγκρισιν εις τον Σύλλογον των Καθηγητών της Ανωτάτης Σχολής Καλών Τεχνών, κατά τας κειμένας διατάξεις. 2.Έκαστον μάθημα δύναται να κατανέμεται εις τμήματα αποτελούντα αυτοτελείς ενότητας. Η κατανομή των τμημάτων εκάστου μαθήματος εις τους διδάσκοντας το μάθημα γίνεται κατ’ έτος τη εισηγήσει της Επιτροπής Μεταπτυχιακών Σπουδών υπό του Συλλόγου των Καθηγητών της Ανωτάτης Σχολής Καλών Τεχνών. 3.Τα διδασκόμενα μαθήματα δύναται να διακρίνωνται εις υποχρεωτικά και κατ’ εκλογήν τοιαύτα, καθοριζόμενα ανά σπουδαστήν υπό της Επιτροπής Μεταπτυχιακών Σπουδών. Δια τα κατ’ επιλογήν μαθήματα λαμβάνεται υπ’ όψιν και η γνώμη του μεταπτυχιακού σπουδαστού. 4.Το πρόγραμμα σπουδών περιλαμβάνει και καλλιτεχνική επί διπλώματι εργασίαν, η οποία πραγματοποιείται κατά την διάρκειαν του δευτέρου έτους σπουδών. Το θέμα της καλλιτεχνικής επί διπλώματι εργασίας επιλέγεται τη συνεργασία του σπουδαστού μετά μέλους του ανωτέρου διδακτικού προσωπικού του Τμήματος Μεταπτυχιακών Σπουδών, κατά την διάρκειαν του πρώτου έτους σπουδών. Το μέλος τούτο παρακολουθεί την εκτέλεσιν της εργασίας και είναι εφεξής ο Σύμβουλος μεταπτυχιακού σπουδαστού. Η εργασία αύτη βαθμολογείται υπό της Επιτροπής Μεταπτυχιακών Σπουδών και του Συμβούλου του μεταπτυχιακού σπουδαστού. Τελικός βαθμός της καλλιτεχνικής επί διπλώματι εργασίας είναι ο μέσος όρος των βαθμών των βαθμολογητών. 5.Εις άπασας τας περιπτώσεις εξετάσεων των αναφερομένων εις τα άρθρ. 4 και 5 του παρόντος χρησιμοποιείται η αυτή με τους φοιτητάς των προπτυχιακών μαθημάτων βαθμολογική κλίμαξ, ως ελάχιστον όριον όμως επιτυχίας θεωρείται ο βαθμός έξ (6). Σελ. 394,02 (γ) Τεύχος 1373 Σελ. 94 